Ice Age 2

Ice Age 2 – Jäätikkö sulaa on vuonna 2006 valmistunut yhdysvaltalainen animaatioelokuva. Se on jatko-osa vuonna 2002 valmistuneelle animaatiolle Ice Age. Elokuva sai ensi-iltansa 31. maaliskuuta 2006. 

Elokuvan suomenkielisessä versiossa oli äänirooleissa Antti Pääkkösen, Antti L. J. Pääkkösen ja Santeri Kinnusen lisäksi myös muun muassa Sanna Saarijärvi, Risto Kaskilahti sekä Extreme Duudsonien Jukka Hildén ja Jarppi Leppälä.

Juoni 

Jatko-osassa huono-onnisen Jyrsis-oravan rooli oli isompi kuin edeltäjässään. Tarina alkaa kun eläimet huomaavat jäätikön sulavan ja lähtevät pakoon tulvaa ja etsimään uutta asuinsijaa. Manfred-mammutti on edelleen masentunut ja yksinäinen, mutta hän tapaa tyttömammutti Ellien ja hänen opossumi-velipuolensa. Ellie ja opossumit lyöttäytyvät Manfredin, Diegon ja Sidin laumaan ja kaikki jatkavat matkaa. Manfred ja Ellie tutustuvat enemmän toisiinsa ja lopulta rakastuvat. Kaikki joutuvat pulaan yksitellen, muun muassa mammutit tumpeloivat kivikkoisilla rinteillä, Sid ja opossumit ovat vaarassa nälkäisten korppikotkien kanjonissa ja Diego oppii pakon edessä uimaan jääpadon murtuessa. Lopulta kaikki pääsevät turvaan ja suuren murtuneen jäävallin takaa ilmestyy suuri mammuttilauma. Manfred ja Ellie päättävät kuitenkin olla lyöttäytymättä läpikulkumatkalla olevan lauman joukkoon ja jäävät ystäviensä luo.

Äänirooleissa  
 Antti Pääkkönen (Manu)  
 Antti LJ Pääkkönen (Sid) 
 Santeri Kinnunen (Diego) 
 Jukka Hildén (Crash) 
 Jarno Leppälä (Eddie) 
 Sanna Saarijärvi (Ellie)
 Risto Kaskilahti (Fast Tony)
 Jarmo Koski (sivuroolit)

Lähteet 

Ice Age -elokuvat
Vuoden 2006 yhdysvaltalaiset elokuvat
Carlos Saldanhan ohjaamat elokuvat
Yhdysvaltalaiset road moviet
Seulonnan keskeiset artikkelit